मंगलवार को हुआ वाराणसी हादसा कुछ लोगों के लिए बहुत बड़ा अभिशाप साबित हुआ है। इस हादसे के चपेट में कई वाहनों के आने से 18 लोगों की मौत हो गई है, जबकि कई लोग घायल हो गए हैं। वारणसी में निर्माणाधीन फ्लाईओवर के गिरने से हुए हादसे पर बसपा सुप्रीमो मायावती ने संवेदना जताई है। उन्होंने बुधवार को बयान जारी कर कहा कि कहा कि प्रधानमंत्री के ससंदीय क्षेत्र में हादसे से गहरा दुख हुआ है। घटना के लिए जो भी लापरवाह और गैरजिम्मेदार लोग हैं, सरकार उनके खिलाफ कार्रवाई करे। उन्होंने मामले की उच्चस्तरीय जांच की मांग उठाई।